2024 m. NBA naujokų birža
2024 m. NBA naujokų birža (angl. 2024 NBA draft) – 78-oji Nacionalinės krepšinio asociacijos (NBA) naujokų birža. Tai buvo pirmas kartas, kai NBA naujokų birža buvo rengiama ne per vieną dieną nuo tada, kai NBA nusprendė sutrumpinti naujokų biržą iki dviejų ratų devintojo dešimtmečio pabaigoje. Pirmasis ratas vyko 2024 m. birželio 26 d. „Barclays Center“ arenoje Brukline, o antrasis – birželio 27 d. ESPN „Seaport District Studios“ studijoje Manhatane. Jau trečius metus iš eilės biržą sudarė 58 šaukimai vietoj įprastų 60. Šį kartą dėl to, kad Filadelfijos „76ers“ ir Finikso „Suns“ neteko antrojo rato šaukimų, nes pažeidė NBA taisykles dėl manipuliavimo laisvaisiais agentais. Pirmuoju šaukimu Atlantos „Hawks“ pasirinko Zaccharie Risacher.